Caingean arna tabhairt an 28 Iúil 2025 – Access Info Europe v an Coimisiún
(Cás T-507/25)
Teanga an cháis: an Béarla
Páirtithe
Iarratasóir: Access Info Europe (Maidrid, an Spáinn) (ionadaí: R. Hable, Dlíodóir)
Cosantóir: An Coimisiún Eorpach
An t-ordú atá á lorg
Iarrann an t-iarratasóir ar an gCúirt Ghinearálta:
Cinneadh ón gCoimisiún an 3 Aibreán 2025 (uimhir chomhaid an Choimisiúin EASE 2025/1345) a chur ar neamhní a mhéid a dhiúltaíonn sé d’iarraidh an iarratasóra ar rochtain ar dhoiciméid Ares (2022) 6095823, Ares (2022) 6756021, agus Ares (2024) 1149077;
a ordú don chosantóir a chostais féin agus costais an iarratasóra a íoc de bhun Airteagal 134 de Rialacha Nós Imeachta na Cúirte Ginearálta, lena n-áirítear na costais a bhaineann le haon idiragraithe.
Saincheist dlí agus príomhargóintí
Mar thaca leis an gcaingean, maíonn an t-iarratasóir saincheist dlí amháin.
An chéad saincheist dlí lena n-éilítear gur sháraigh an Coimisiún an chéad fhomhír d’Airteagal 4(3) de Rialachán (CE) Uimh. 1049/2001 trí mhainneachtain a léiriú go bhfuil an bonn á bhaint dá phróiseas cinnteoireachta de réir an chaighdeáin dhlíthiúil is gá arna bhunú le cásdlí na Cúirte agus trí neamhaird a thabhairt ar chásdlí bunaithe na Cúirte maidir le tábhacht agus brí an réamhstádas atá ag doiciméad reachtach agus, ar an gcaoi sin, prionsabal na rochtana is leithne is féidir ar dhoiciméid reachtacha an Aontais a shárú.
____________